Bajarê Strasbourgî yê Fransa de vernîya Konseyê Ewropa de, çalakîya ke seba azadîya Rayberê Şarê Kurdî Abdullah Ocalanî yena viraştene, ci rê zaf eleqe esto.
Vizêr pawitoxanê heqê merdiman yê almanan ra grûbêka ke Konseyê Ewropa û Mehkemaya Heqê Merdiman ya Ewropa (AÎHM) zîyert kerde, çalakîya nobete zî zîyaret kerde.
Temsîlkarê Konsey û Parlamentoyê Ewropa yê HDPyî Fayîk Yagizayî zîyaretkaran reyde eleqeder bi û derheqê tecrîd û polîtîkaya hêrîşkare ya AKPyî de zanayîş da.
Komîteya amedakarîya çalakîye ra Zulfu Bîngolî zî derheqê çalakî û dişmenîya Erdoganî ya vera peroyê kurdan de qisey kerd û qewimîyayîşanê peyênan yê Kurdîstanî ser o zanayîş da.
Çalakîya Nobete ya Azadîya Ocalanî ke Strasbourgî de yena domnayene, çalakîya tewr derge ya ke kurdistanijî Ewropa de virazenê. Çalakîye 25ê hezîrana 2012î de dest pêkerdbî. Heta ewro welatanê cîya-cîyayan yê dinya ra bi sehezaran kesan rê bi vilaweke û broşuran derheqê felsefeya Ocalanî û tecrîdî de zanayîş ameyo dayane..
